પ્રાર્થનાના મહત્વ વિશે જૈનુલાબ્દીન મરાકાયરે તેમના નાનકડા દીકરાને આ વાત કહી હતી જૈનુલાબ્દીનનો આ દીકરો એટલે વિશ્વવિખ્યાત વૈજ્ઞાનિક અને ભારતના ખૂબ જ આદરણીય રાષ્ટ્રપતિ અબ્દુલ કલામ. તેમના પિતા મસ્જિદમાં ઇબાદત કરીને બહાર નીકળતા ત્યારે તેમના માટે બહાર રાહ જોઈ રહેલા લોકોના હાથમાંના પાણીના વાસણમાં તેઓ આંગળી બોળતા. આ પાણી પીવાથી લોકોના રોગ સાજા થઈ જતા એવું અબ્દુલ કલામે પોતાની આત્મકથામાં નોંધ્યું છે.